قایداسیز دؤیوش نؤوو اوزره دونیا چئمپیونو اولان حبیب نورماقومئدوو نیویورکدا کئچیریلن گؤروشدن سونرا روسییا پرزیدنتی ولادیمیر پوتینه مراجعت ائدیب.
آخار. آذ خبر وئریر کی، ایدمانچی اؤلکه باشچیسیندان اینسان اوغورلوغو، جینایتکار دسته یاراتماقدا اتهام اولونان «سومما» شیرکتلر قروپونون صاحبی زیاووددین ماقومومدووا کؤمک ائتمهسینی ایستهییب.
«کوماندامیزین صاحبی، بیزیم بؤیوک قارداشیمیز زیاووددین ماقومدوو چتین وضعیتدهدیر. او، هم منه، هم ده دیگر روسییا ایدمانچیلارینا کؤمک گؤستریب. ایندی او، چتین وضعیتدهدیر. من ایستییرم او بیلسین کی، بیز ایدمانچیلار اونا گؤره دعا ائدیریک. اینانیرام کی، بو وضعیت تزلیکله حلینی تاپاجاق. اومید ائدیرم کی، بیزیم میللی لیدریمیز ولادیمیر پوتین اونا کؤمک ائدجک. اونو سونونجو سئچکیلرده قازاندیغی غلبه موناسیبتیله ده تبریک ائدیرهم»، - نورماقومئدوو بیلدیریب.
قید ائدک کی، حبیب نورماقومئدوو اؤتن گون نیو یورکدا کچیریلن اوفج ۲۲۳ تورنیرینده آمریکالی ائوا یاکوینتونا غالیب گلهرک، روسییانین بو ساحهده ایلک چئمپیونو آدینی قازانیب.
azb_Arab azb_Arab azb_Arab azb_Arab